प्रतिबद्धता

**राज्य संचालनका प्रमुख तीन निकायमध्ये न्यायपालिकालाई संविधान र कानुनले सुम्पेको जिम्वेवारी वमोजिम न्याय सम्पादक कार्यलाई छिटोछरितो¸ गुणस्तरिय र प्रभावकारी ढंगबाट सबैको न्यायमा समान पहुँच सुनिश्चत गर्नेकार्यलाई थप ब्यवस्थित बनाउने उद्देश्यले न्यायपालिकाले रणनीतिक योजनाको माध्यमबाट न्यायिक कामकारवाही अघि बढाउन थालेको झण्डै २० वर्ष पुगेको छ।योजनावद्ध न्यायसम्पादनको माध्यमबाट अदालतप्रति सवैको आस्था र विश्वास अभिवृद्धि गरी न्यायमा सहज पहुँच अभिवृद्धिमा थप टेवा पुग्ने अपेक्षाकासाथ न्यायपालिकाको पाचौ पञ्चवर्षीय रणनीतिक योजनाको तर्जुमा गरी सोही योजनाले निर्धारण गरेको लक्ष्य प्राप्तिका लागि स्थानीय आवश्यकता र संभाव्यताका आधारमा यस अदालतले पनि वार्षिक कार्ययोजनाको निर्माण र त्यसको कार्यान्वयन गर्दै आएको छ । यसै परिप्रेक्ष्यमा यस अदालतले गत आ.व. 2080/0८१ को लागि निर्माण गरेको योजना र त्यसको कार्यान्वयनको अवस्था समेतको समीक्षा गरी प्राप्त पृष्ठपोषण एवम् कमी कमजोरी समेतलाई मध्यनजर गर्दै प्रस्तुत आ.व.20८१/082 को वार्षिक कार्ययोजना निर्माण गरिएको छ।**

**न्यायिक सुनिश्चितता एवम् न्यायमा सहज पहुँचका लागि खासगरी समाजमा पिछडिएको, कमजोर र असहाय वर्गलाई तल्लो तहदेखि नै न्यायमा सहज पहुँच सुनिश्चित गर्न हाम्रो ध्यान केन्द्रित भएको छ।सेवाप्रति पूर्ण समर्पणका साथ न्यायका सेवाग्राहीहरुलाई गुणस्तरिय सेवा उपलव्ध गराउनका लागि हाम्रो क्षमतामा निरन्तर सुधार ल्याउन हामी न्यायकर्मीहरु प्रतिवद्ध रहीआएका छौं।हाम्रा न्यायिक प्रकृया एवम् प्रणालीप्रति जनआस्था अभिवृद्धि गर्न हामी अदालतमा कार्यरत न्यायकर्मिहरु सदाचार, न्यायिक निष्ठा, उत्तरदायित्व, पारदर्शिता र इमान्दारीता कायम राख्न अभिप्रेरित एवं निर्देशित रही आएका छौं।**

**न्यायसम्पादन कार्य परिमाणात्मक तथा गुणात्मक रूपमा वृद्धि गरी छिटो छरितो र गुणस्तरीय न्यायको आलोकमा उत्तरदायित्व अभिवृद्धि गर्दै जानुपर्ने आवश्यकता देखिएको छ। यस अदालतवाट प्रदान गरिने सेवालाई अझ बढी समयानुकूल बनाई सेवाग्राहीमैत्री वातावरण सृजना गर्न र अदालतप्रतिको जनआस्था अभिवृद्धि गर्ने कार्यमा हाम्रा प्रयासहरु अनवरतरूपमा जारी रहने छन्।यस दिशातर्फको प्रकृयामा यस अदालतका न्यायाधीशहरु एवं कर्मचारीहरु पूर्णरुपले कटिवद्ध रहने प्रण गर्दछौ ।**

**योजना भविष्यको निमित्त निर्धारीत बाटो हो। यो आफैमा अनुशासन भएकोले योजनाले यससंग सम्बद्ध न्यायकर्मी, व्यवस्थापकीय कार्यमा संलग्न अधिकृत एवं कर्मचारी र सम्बन्धित सरोकारवाला सबैलाई आफूले गरेको कार्यको मूल्याङ्कन र अनुगमन गर्न तथा कमी कमजोरी हटाई सुधारतर्फ अघि बढ्न उत्प्रेरित गर्दछ। यस अघि कार्यान्वयनमा आएका पञ्‍चवर्षीय रणनीतिक योजनाका उपलब्धी तथा कमजोरीहरुको समीक्षा गर्दै न्यायपालिकामा रहेका अवसर र सवल पक्षलाई निरन्तरता दिई चूनौती र कमजोर पक्षलाई न्यूनीकरण गर्दै न्यायपालिकामा योजनाबद्ध सुधारको उदेश्य सफल पार्न चौथो पञ्‍चवर्षीय रणनीतिक योजना (2076/077 – 2080/2081) कार्यान्वयन सम्पन्न भई पाचौ रणनितिक योजना (20८१/0८२ – 208५/208६) तर्जुमा भई कार्यान्वयनमा आएको छ। यसले न्याय सम्पादनको कार्यलाई छिटो,छरितो र गुणस्तरीय बनाउने,न्यायमा सहज पहुँच, न्यायिक सुशासन, अदालत व्यवस्थापन सुदृढीकरण र जनआस्था अभिबृद्धिलाई मुख्‍य लक्ष्यको रुपमा आत्मसात गरेको छ। यस अदालतको प्रस्तुत वार्षिक कार्ययोजना समेत उपर्युक्त परिदृश्य तथा लक्ष्य हासिल गर्न केन्द्रीत रहेको छ।**

**विगतका वर्षहरुमा जस्तै आगामी वर्षमा समेत न्यायपालिकाको पञ्चवर्षीय रणनीतिक योजनालाई न्यायिक काम कारवाहीमा सुधारको प्रमुख मार्गचित्रको रुपमा लिई सो उद्देश्य परिपुर्तिकालागि दृढतापूर्वक अगाडी बढ्ने यस अदालतको प्रतिवद्धता वार्षिक लक्ष्य निर्धारण गरी न्याय सम्पादनको कार्यलाई छिटो, छरितो तुल्याउने, न्यायिक प्रकृयालाई अनुमानयोग्य बनाउने, न्यायमा पहुँच बढाउने र न्यायपालिकाप्रतिको जनआस्था एवं विश्वास अभिवृद्धि गर्ने लक्ष्य प्राप्तिका लागि यस अदालतले गर्ने योजनावद्ध कार्यहरुको निर्धारण गरिएको छ ।**

 **यसका साथै, आर्थिक वर्ष ०७७/०७८ को श्रावण १ गते देखि फरक मुद्दा व्यवस्थापन पद्धति ( Differenciate case management Apporoach), 2078/10/2 देखि गोला प्रकृयाबाट पेसी व्यवस्थापन पद्धति र आर्थिक वर्ष 2081/०८२ को प्रारम्भसँगै लागु भएकोले स्वचालित पेशी प्रणाली यी सवै पद्धतिले परिकल्पना गरे अनुसार वार्षिक लक्ष्य निर्धारण गरी समय तालिका अनुसार मुद्दा फर्छ्यौट गर्नुपर्ने जिम्मेवारी रहेको छ। मुद्दा फर्छ्यौट सम्बन्धमा पाँचौ पञ्चवर्षीय रणनीतिक योजनाले लिएको परिदृश्य, परिलक्ष्य र मूल्य अनुसार मुद्दाको कारवाही,सुनुवाई र निर्णय प्रक्रियामा शीघ्रता, गुणस्तरीयता, न्यायमा पहुँच अभिवृद्धि, न्यायिक सुशासन प्रवर्द्धन र अदालतप्रतिको जनआस्था र विश्वास अभिवृद्धि गर्नेमा कार्य योजनाले विश्वास लिएको छ।**

 **फरक मुद्दा व्यवस्थापन पद्धतिले अंगिकार गरेको नयाँ प्रणाली तथा गोला प्रकृयाबाट पेसी व्यबस्थापन पद्धति तथा स्वचालित पेशी पद्दतिले अपेक्षा गरेको पेसी व्यवस्थापनमा मानवीय हस्तक्षेप न्यून रहने पद्धतिको परिप्रेक्ष्यमा यस अदालतलाई सरोकारवालाहरु एवं सेवाग्राहीहरुवाट विगतमा जस्तै निरन्तर रुपमा सहयोग र सद्‍भाव प्राप्त हुने कुरामा हामी विश्वस्त रहेका छौं । चालु आ.व. 20८१/08२ को वार्षिक कार्ययोजना तयार गर्ने कार्यमा योगदान दिनु हुने माननीय न्यायाधीश, स्रेस्तेदार, तहसिलदार, अधिकृत लगायत सम्वद्ध सम्पुर्ण कर्मचारीहरुलाई धन्यवाद दिन चाहन्छु।**

**ध्रुवराज त्रिपाठी**

**जिल्ला न्यायाधीश**

**पर्सा जिल्ला अदालत, वीरगंज**

**योजना तर्जुमा तथा कार्यान्वयन समितिको तर्फबाट**

 अदालतका सम्पूर्ण काम कारवाहीलाई योजनावद्ध तवरले सम्पादन, सञ्चालन र व्यवस्थापन गर्ने कार्यको दुई दशक पुगेको छ। यो अवधिमा न्यायपालिकाले न्याय सम्पादन लगायतका विषयमा चार वटा पञ्चवर्षीय रणनीतिक योजना अनुसार कार्यसम्पन्न गरी पाचौ पञ्चवर्षीय रणनीतिक योजना प्रारम्भ गरेको छ। योजनाले परिदृश्यको रुपमा लिएको “**सबैका लागि न्याय सुनिश्चित गर्ने**” परिलक्ष्यको रुपमा आत्मसात गरेको **संविधान, कानून र न्यायका मान्य सिद्धान्तका आधारमा स्वच्छ एवं निष्पक्ष न्याय सम्पादन गर्ने** तथा **संविधान र कानूनप्रति आस्था राख्दै स्वतन्त्रता, निष्पक्षता, सक्षमता र सदाचारसहितको गुणस्तरीयता** जस्ता परिदृश्य र मूल्यमान्यतालाई पर्सा जिल्ला अदालतले मार्गदर्शकको रुपमा आत्मसात गरेको छ।

 यस पर्सा जिल्ला अदालतको चालु आर्थिक वर्ष 20८1/082 को लागि वार्षिक कार्ययोजना तयार गर्ने क्रममा समितिबाट विगत आर्थिक वर्षमा अदालतले गरेका समग्र काम कारवाहीको अवस्था, विगत आ.ब.बाट जिम्मेवारी सरेका र गत आर्थिक वर्षमा परेका मुद्दाहरुको न्याय सम्पादनको क्रममा लिइएका लक्ष्य र हासिल भएका प्रगतिको अवस्था विश्लेषण गरी विगत तीन वर्षको मुद्दाको लगत र फछ्‍र्यौटको तुलनात्मक अध्ययन गरिएको छ। आ.व.०७७/०७८ देखि फरक मुद्दा व्यवस्थापन पद्धति (DCM) लागु भएकोले गत आ.व.मा फरक मुद्दा व्यवस्थापन पद्दति (DCM) र गोला प्रणालिवाट मुद्दा हेर्ने पद्दतिको प्रगति समीक्षा समेत गरिएको छ।चालु आ.ब.का लागि बाँकी मुद्दाहरुमा फरक मुद्दा व्यवस्थापन पद्दति लागु हुनुपुर्वको मुद्दा र लागु भएपछिका मुद्दाहरूमा अवधिगत हिसाबले वर्गिकरण गरी अदालतले यस आर्थिक वर्षमा फर्छ्योट गर्ने मुद्दाको मासिक एवं वार्षिक लक्ष्य निर्धारण गरेको छ। साथै न्यायाधीशगत मासिक मुद्दा फर्छ्योटको लक्ष्य निर्धारण पनि गरिएको छ। मिसिलको आन्तरिक निरीक्षणको मासिक लक्ष्य निर्धारण लगायत योजनाले लिएका लक्ष्यलाई सार्थक तुल्याउन सम्पन्न गरिने व्यवस्थापकीय कार्य सञ्चालनको मासिक कार्यतालिका समेत प्रस्तुत गरिएको छ।

 उल्लेखित विषयका अतिरिक्त गत आ.व.०७७/०७८ बाट लागु भएको फरक मुद्दा व्यवस्थापन पद्धति (DCM) को मर्म अनुरुप मुद्दा फर्छ्यौट गरी आम नागरिकलाई समयमै न्याय प्राप्त गरेको अनुभुति फैसला मार्फत गराई फैसला कार्यान्वयनसंग सम्बन्धित समग्र कार्यलाई समेत मासिक रुपमा लक्ष्य निर्धारण गरी लक्ष्य अनुरुप कार्य सम्पादन गर्ने अठोट गरिएको छ।

कार्ययोजनामा जिल्ला अदालतलाई प्राप्त पुनरावेदकीय अधिकार प्रयोगको क्रममा यस अदालतले गर्नुपर्ने अर्धन्यायिक निकाय, स्थानीय तहका न्यायिक समितिहरुको निरीक्षण एवं अनुगमनको कार्यलाई समेत प्रभावकारी बनाउन कुन महिनामा कुन न्यायाधीशबाट उक्त कार्य सम्पन्न गर्ने भनी स्पष्टरुपमा उल्लेख गरिएको छ। समग्रमा प्रस्तुत वार्षिक कार्ययोजनामा अदालतले आफ्नो लागि आफै कार्यसम्पादनको लक्ष्य निर्धारण गरी सो लक्ष्य प्राप्तिका लागि विभिन्न रणनीतिक उपाय र कार्यान्वयन योजना बनाई प्रस्तुत गरिएको छ।

 वार्षिक कार्ययोजना निर्माणको क्रममा अदालतका सरोकारवाला निकाय, संस्था, पदाधिकारीसंगको समन्वय र संहकार्यलाई उच्च प्राथमिकतामा राखी न्याय सम्पादनको कार्यलाई छिटो, छरिटो र गुणस्तरीय बनाउने नीति अख्तियार गरिएको छ।यसैगरी, अदालतमा कार्यरत न्यायाधीश र कर्मचारीहरुबीचको सहयोग, समन्वयलाई थप प्रभावकारी बनाउने प्रतिबद्धता समेत योजनाले लिएको छ। यसै सन्दर्भमा योजनाका समग्र पक्षहरुलाई उच्च प्राथमिकताका साथ सञ्चालन र परिचालन गर्ने उद्देश्यले न्यायाधीश र कर्मचारीहरु सहितको विभिन्न बाह्र वटा समिति गठन गरी सो समितिलाई सक्रिय तुल्याउने प्रबन्ध गरिएको छ।

 अन्त्यमा, सम्मानित सर्वोच्च अदालतबाट जारी न्यायपालिकाको पाँचौ पञ्चवर्षीय रणनीतिक योजना अनुसार कार्य योजना तर्जुमा गर्दा अबलम्बन गर्नुपर्ने निर्देशनहरुलाई आधार लिई निर्माण गरिएको प्रस्तुत कार्य योजना अनुरुप सम्पादन हुने कार्यबाट चालु आर्थिक वर्ष 20८1/082 का लागि योजनाले लिएका लक्ष्यहरुले मूर्तरुप पाउनेमा विश्वस्त छौं। योजना तर्जुमा गर्ने क्रममा सहयोग, सुझाव, उत्प्रेरणा दिनुहुने माननीय न्यायाधीशहरु, श्रेस्तेदार, तहसीलदार, अधिकृत लगायत सम्पूर्ण कर्मचारीहरुलाई विशेष धन्यवाद व्यक्त गर्दछौ ।

 **योजना तर्जुमा तथा कार्यान्वयन समिति**

 **पर्सा जिल्ला अदालत**

योजना कार्यान्वयन प्रणालीलाई सुदृढ वनाउने सम्वन्धमा

 **न्यायपालिकाको चौथो पञ्चवर्षीय रणनीतिक योजनाले अंगीकार गरेका रणनीतिक उपायहरु अन्तर्गत सञ्चालन गरिने क्रियाकलापहरुको वार्षिक कार्यान्वयन योजना तर्जुमा, कार्यान्वयन र अनुगमन गर्ने स्थायी संयन्त्रका रुपमा यस अदालतको पूर्ण वैठकको मिति २०८०।04।0३ गतेको निर्णयानुसार देहाय वमोजिमको योजना तर्जुमा तथा कार्यान्वयन समितिको स्थायी संरचनाको निर्माण भै नियमित रुपमा सो समितिले कार्य गरी रहेको छ।**

 **१. माननीय न्यायाधीशय श्री ध्रुवराज त्रिपाठी -संयोजक**

 **2. श्रेस्तेदार श्री घनेन्द्र अधिकारी** -सदस्य

 **3.** तहसिलदार श्री सुदिप पोखरेल -सदस्य

 **4. शा.अ. श्री अमृत मिश्र -सदस्य**

 **5. ना.सु. श्री देवलाल प्रसाद साह -सदस्य**

 **त्यसैगरी न्यायपालिकाको पञ्चवर्षीय रणनीतिक योजना अनुसार अदालतले गर्नुपर्ने विभिन्न क्रियाकलाप तथा अदालत व्यवस्थापनकै अवयवको रुपमा रहेका देहायका कार्य गर्न देहाय वमोजिमको** ११ वटा **समिति गठन गरी सो समितिले निर्धारण गर्ने नीति अनुरुप कार्य सम्पादन गरिने भएको छ ।**

* भौतिक तथा आर्थिक प्रशासन समितिः-

**संयोजक- माननीय न्यायाधीश श्री दीपक खनाल**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- स्टोर स.ले.पा. श्री अमृत पनेरु**

**सदस्य- डिठ्ठा श्री सुजित कुमार चौधरी**

* म्याद तामेली र नापनक्सा अनुगमन समितिः-

**संयोजक- माननीय न्यायाधीश श्री रोशन गजुरेल**

**सदस्य- स्रेस्तेदार श्री धनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शा.अ. श्री अमृत मिश्र**

**सदस्य- ना.सु. श्री विश्वनाथ पौडेल**

* मानव संशाधन र क्षमता अभिवृद्धि समितिः-

**संयोजक- माननीय न्यायाधीश श्री नन्दकिशोर प्रसाद यादव**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्यः- शा.अ. सुर्य बहादुर राना**

**सदस्य- स.ले.पा. श्री अमृत पनेरु**

* मुद्दा व्यवस्थापन समितिः-

**संयोजक- माननीय न्यायाधीश श्री दीपक खनाल**

**सदस्य- माननिय न्यायधीश श्री ध्रुवराज त्रिपाठी**

**सदस्य- माननीय न्यायधीश श्री रोशन गजुरेल**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्यः- शा.अ. श्री अमृत मिश्र**

**सदस्य- ना.सु. श्री देवलाल प्रसाद साह**

* पेशी व्यवस्थापन समितिः-

**संयोजक-मा.न्या श्री आनन्द प्रसाद श्रेष्ठ**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शा.अ. श्री अमृत मिश्र**

**सदस्य- शा.अ. श्री सूर्य बहादुर राना**

**सदस्य- सु.प्र.स. श्री ओम प्रकाश चौधरी**

* फैसला कार्यान्वयन तथा जिन्सी व्यवस्थापन समितिः-

**संयोजक- माननीय न्यायधीश श्री आनन्द प्रसाद श्रेष्ठ**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शा.अ. श्री अमृत मिश्र**

**सदस्य- ना.सु. श्री प्रमोद साह अग्रहरी**

**सदस्य- ना.सु.श्री श्याम प्रसाद साह**

**सदस्य- डिठ्ठा स्टोर श्री सुजित कुमार चौधरी**

* सूचना प्रविधि समितिः-

**संयोजक- माननीय न्यायाधीश श्री नन्दकिशोर प्रसाद यादव**

**सदस्य- स्रेस्तेदार श्री घनेन्द्र अधिकारी**

**सदस्य- शा.अ. श्री मनोविज्ञान शर्मा**

**सदस्य- सू.प्र.स. श्री ओमप्रकाश चौधरी**

**सदस्य- ता.डि. श्री शैलेश यादव**

* स्थानिय तह समन्वय समिति

**संयोजक- माननीय न्यायधीश श्री दीपक खनाल**

**सह-संयोजक- माननीय न्यायधीश श्री ध्रुवराज त्रिपाठी**

**सह-संयोजक- माननीय न्यायधीश श्री नन्द किशोर प्रसाद यादव**

**सह-संयोजक- माननीय न्यायधिश श्री मोना सिंह**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शा.अ. श्री अमृत मिश्र**

* मेलमिलाप व्यवस्थापन समिति

**संयोजक- माननीय न्यायाधीश श्री प्रमेश पोखरेल**

**सदस्य- स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शा.अ. मदन बेलबासे**

**सदस्य- डिठ्ठा श्री निकिता श्रीवास्तव**

* अदालत सुरक्षा समिति

**संयोजक- माननीय न्यायधीश श्री रोशन गजुरेल**

**सदस्य-स्रेस्तेदार श्री घनेन्द्र अधिकारी**

**सदस्य- तहसिलदार श्री सुदिप पोखरेल**

**सदस्य- शाखा अधिकृत श्री अमृत मिश्र**

**सदस्य- प्र.ना.नी.श्री नन्दकिशोर प्रसाद कुसवाहा**

* पुस्तकालय व्यवस्थापन समितिः-

**संयोजक- माननीय न्यायाधीश श्री मोना सिंह**

**सदस्य- स्रेस्तेदार श्री घनेन्द्र अधिकारी**

**सदस्य- शा.अ. खगेन्द्र थापा**

**सदस्य- सले.पा. श्री अमृत पनेरु**

**सदस्य- डिठ्ठा श्री सुवित कुमार चौधरी**

 **माननीय न्यायाधीश तथा कर्मचारीहरुको विषयगत विशेषज्ञता तथा अनुभव समेतलाई व्यवस्थापकीय कार्यमा उपयोग गरी न्यायप्रशासनको कार्यलाई अझ वढी गतिशील, गुणस्तरीय र प्रभावकारी बनाउने उद्देश्यले गठन भएको उक्त समितिले गर्ने नीतिगत निर्णय र त्यसको कार्यान्वयनबाट उत्साहजनक नतिजा प्राप्त हुने विश्वास गरिएको छ ।**